PIÈCES A L’APPUI. 
205 
» IIz lui mandèrent erramment 
Que , sur les tombeaulx de leurs pères, 
L’altenderoyent vaillamment 
Nonobstant toutes ses bannières. 
Et vous chassez hors de vos terres 
Désers de pères et de fdz , 
Et, mis aux derraines misères, 
Vous laissez ainsy desconfis. 
» Le ciel vous est-il pas contraire, 
Ou l’air, ou le vent, ou Fortune? 
Vous n’en debvez complainte faire , 
Fors à vostre fausse rancune. 
Le ciel, le soleil et la lune , 
Et les planettes meismement, 
Ne donnent contrainte nesune 
A vivre ainsy meschamment. 
« Fortune aussy n’a pas le tort 
De vous avoir à mal cacliié ; 
Car vous meismes, par grant effort, 
Avez le malheur deslachié ; 
Que s’il a sa fureur lachié 
Vers vous, comme faire le doibt, 
A ce piéça il a tachié; 
Crevez-vous les deux yeulx du doit. 
» Certes, Franczois, vostre climat, 
Vostre ciel vous est favorable. 
Se vous n’eussiez le cueur si mat, 
Vostre fait fût plus honnourable. 
Et force en terre labourable 
Ne croit-il engins si parfais ; 
Mais , par erreur intollérable, 
Estes destruis, estes deffais. 
n Souviengne-vous que vos ancestres , 
Par leur vertu qui n’a seconde , 
Ont estendu leurs puissans sceptres 
Jusques aux II1I lez du monde. 
Rome, la dorée et la blonde , 
Senty leurs mains sur ses espaules ; 
Grèce aussy, plaine de faconde, 
Encores craint le nom de Gaules. 
» De prouesse chevalereuse 
De paix et d’onneur meismement, 
De loy chrestienne et heureuse 
J’ay heu le los communément. 
Or va tout à tresbuschemenl, 
Or est changée la devise , 
Non pas contre moy seulement, 
Mais noslre mere saincle Eglise. 
» Paris a perdu sa lumière 
Laquelle jadis soloit estre 
La principale et la première 
Pour la paix en l’Église mettre ; 
Mais erreur y est si grant mestre , 
Semblablement crainte et faveur , 
Qu’on n’ose exécuter la lettre 
De Jésu-Crist notre sauveur. 
» Hé ! Franczois, tant bien sçavez l’art 
De farser gracieusement, 
De baillier aux aultres du lart ; 
Ce faictes vous communément. 
Véez-vous point présentement 
Qu’en nul estât on ne vous prise 
Et que, par vos fais, lourdement 
On me lesdenge, on me desprise ? 
Ressourdez en vostre noblesse , 
Amendez orguilleusement 
Les torfais de vostre simplesse , 
Regardez moy honteusement, 
Entr’amcz-vous entièrement, 
Et sachiez qu’une mort honnesle 
Durra biaucop plus longement 
Que double vie deshonneste.. .. 
